《与仲孺文仲述之作诗送仲弓赴籍田以之子于征为韵分得子字》
宋代·邹浩

凤园佳人孤凤起，草木无光春披靡。红亭碧沼政高深，借问何由驻双履。

王涂开泰日月中，玉堂仙翁是知已。瀛洲蓬岛未横飞，且向籍田聊尔耳。

北道仲容休说贫，东山太白谁比拟。云汀荷芰供远凉，绕砌青青更兰芷。

丞相上马台阁空，长鞭往往城南指。君身虽不作羊膻，自然尘表门如蚁。

清谈秀句得豪英，合抱他年郁松梓。要须万口一同声，文恪风流今有子。

作者简介：邹浩（1060—1111）字志完，遇赦归里后于周线巷住处辟一园名“道乡”，故自号道乡居士，常州晋陵（今江苏常州）人。生于宋仁宗嘉祐五年，卒於徽宗政和元年，年五十二岁。元丰五年（1082）进士，调扬州颍昌府教授。吕公著、范纯仁为郡守，皆礼遇之。哲宗朝，为右正言，累上疏言事。章惇独相用事，浩露章数其不忠，因削官，羁管新州。徽宗立，复为右正言，累迁兵部侍郎两谪岭表，复直龙图阁。卒谥忠，学者称道乡先生。浩著《道乡集》四十卷，《四库总目》传于世。